লক্ষ্য নাজানো বাবেই নিয়ম-নীতি নামানো৷ নিয়ম ভঙাৰ মজা লৈ মই জীৱনৰেই জয়গান গাওঁ৷ নিয়ম ভঙাৰ বাবেই মই বাৰে বাৰে বিচাৰি পাওঁ মানুহ৷ জীৱনৰ শিল্পী৷ মানুহৰ শিল্পী৷ সদায় সন্ধান কৰি থাকোঁ জীৱনৰ জয়গান গোৱা মানুহৰ৷ আনকি মানসিকভাৱে বিকাৰগ্রস্ত এজনৰ মুখতো জীৱনক ভালপোৱাৰ তীব্র তাগিদা দেখোঁ৷ জীৱনক ভালপোৱা মানুহৰ সন্ধানত থাকোঁতেই আমাৰ নিৰলা পঁজাত লগ পালোঁ এজন মানুহৰ শিল্পীক৷ তেওঁ হ’ল আমাৰ সুহূদ শংকৰ পাটোৱাৰী৷